योगी आदित्यनाथ ने किया ताजमहल का दीदार और विरोधियों पर यूं किया वार  
यूपी में विकास के नाम पर अपराधियों का विकास हुआ : योगी
फसली ऋण माफ करने का काम यूपी सरकार ने किया
विवादों के बीच ताजमहल का दीदार करने पहुंचे थे योगी आदित्यनाथ
ताजमहल आने वाले उत्तर प्रदेश से भाजपा के पहले मुख्यमंत्री आदित्यनाथ ने विरासत भवन परिसर में प्रवेश करने से पहले उसके पश्चिमी दरवाजे पर समर्थकों के साथ झाडू लगाकर सफाई की. स्वच्छ भारत अभियान को बढ़ावा देने के लक्ष्य से योगी ने स्वयं प्रदेश के विधायकों, अधिकारियों और पार्टी के 500 से ज्यादा कार्यकर्ताओं के साथ मिलकर पार्किंग में सफाई की. पीले दस्ताने, सफेद टोपी और प्रदूषण रोधी मास्क पहने योगी ने खुद भी झाडू लगाई. आज सुबह आगरा पहुंचे मुख्यमंत्री की सुरक्षा के लिए शहर में 14,000 से ज्यादा पुलिसकर्मियों को तैनात किया गया है.ऐसा माना जा रहा है कि अपनी पार्टी के नेताओं की टिप्पणियों के कारण उपजे विवादों को शांत करने के प्रयास में आदित्यनाथ यहां आए हैं.